李熙 (弘治進士)

李熙（），字師文，應天府上元縣民籍，南直隸崑山縣人，明朝官员。

 生平 
弘治五年（1492年）壬子科應天府鄉試第六十名舉人。弘治九年（1496年）中式丙辰科會試第一百三十一名，三甲第七十二名進士。授將樂縣知縣，升南京監察御史。正德二年（1507年），因與戴銑、薄彥徽、陸崑等人聯名上疏彈劾劉瑾等八虎，被廷杖除名。《明武宗毅皇帝實錄卷之二十二》：正德二年閏正月，先是給事中艾洪等劾太監高鳳，並侄錦衣衛指揮高得林納賄謀升。有旨准鳳致仕，得林管事如舊。及大學士劉徤、謝遷之致仕也，給事中呂翀、劉茝又上疏乞留之。南京協同守備武靖伯趙承慶傳其奏稿，辦事官馮垚錄邸報往應天，府尹陸珩以之傳示諸司，於是兵部尚書林瀚聞之嘆息。南京給事中戴銑、李光翰、任惠、徐蕃、牧相、徐暹亦劾鳳、得林，又與南京御史薄彥徽、貢安甫、王蕃、葛浩、史良佐、李熙、任諾、姚學禮、張鳴鳳、陸昆、蔣欽、曹閔、黃昭道、王弘、蕭乾元等各具疏言健、遷 先朝元老，不宜輕去；又言上晏朝廢學，與六七內臣、新進佞幸游宴、馳騁、射獵等事。上大怒，差官校械系銑、彥徽等，下鎮撫司獄鞫之，而任諾、王蕃詭奏，事不與知，獄具，請法司擬罪，詞連承慶、瀚、珩、洪、翀、茝、垚，詔承慶、瀚、珩姑勿究，承慶停半祿閑住，瀚、珩各降三級致仕，杖茝、洪、翀等三人、銑等六人、彥徽等十二人於闕下，昭道、弘、乾元、垚逮未至，即南京闕下杖之，俱令為民。既而吏部擬降瀚為浙江布政司右參政，珩為兩淮都轉運鹽使司同知，俱致仕，報可。

明世宗繼位後，起用為饒州府知府，升浙江副使，以清廉操行而聞名清·张廷玉等，《明史》（卷188）：李熙，上元人。弘治九年進士。由將樂知縣擢御史。十八年。奸人徐俊等造謠言，帝遣官齎駕帖至南京，有所捕治，已而知其妄。熙公疏言：「陛下於此事威與明少損矣。儻奸人效尤，妄以蜚語中善類，害何可勝言。」事下法司，亦力言駕帖之害，帝納之。正德元年九月，以災異，復偕御史陳十事。瑾誅，得禍者皆起，熙獨廢。世宗嗣位，始起饒州知府，遷浙江副使，以清操聞。。嘉靖三年（1524年）四月按部于定海，暴病而卒，年六十。

 家族 
曾祖李茂林；祖父李彥輝，曾任檢討；父李昊，浙江布政司左參議。母王氏（封孺人）；繼母趙氏。具庆下。

 参考文献 
顧璘《浙江按察副使李君熙墓志铭》

Hao
Category:昆山人
Category:上元人
Category:明朝將樂縣知縣
Category:明朝南京監察御史
Category:明朝饒州府知府
Category:明朝浙江按察司副使